text: Fede kæledyr tilbydes slankeklub
  11 april 2014 kl. 15.16
  En dyrlæge i Kolding tilbyder nu, at fede kæledyr kan komme på slankekur.
  Arne kom i dag på slankekur.
  Arne er en hankat på ni kg ? og det er alt for meget.
  Derfor satte ejeren Elizabeth Jensen sin kat på kur i dag.
  I dag begynder nemlig Slankeklubben på Dyrlægehuset i Kolding.
  Her kan ejere af fede kæledyr få hjælp og vejledning i, hvordan de skal få vægten ned på deres tykke kæledyr.
  Arne skal helst tabe sig to kg., lyder rådet fra Slankeklubben.
  